
Parlamentul României

Camera Deputaţilor

	Comisia pentru transporturi şi infrastructură


       Bucureşti, 15 octombrie 2019
                           Nr. 4c-4/127/2019
BIROUL PERMANENT
AL CAMEREI DEPUTAŢILOR


Vă înaintăm, alăturat, raportul asupra proiectului de Lege pentru ratificarea Acordului între Guvernul României şi Guvernul Republicii Singapore cu privire la serviciile aeriene, semnat la Sinagapore, la 31 mai 2018, transmis Comisiei pentru transporturi și infrastructură pentru dezbatere şi avizare pe fond, cu adresa nr. PLx.402/2019 din 1 octombrie 2019.

PREŞEDINTE,

Lucian Nicolae Bode

Parlamentul României

Camera Deputaţilor
Comisia pentru transporturi şi infrastructură
          Bucureşti, 15 octombrie 2019

                              Nr. 4c-4/127/2019

PLx. 402/2019
R A P O R T   

 asupra proiectului de Lege pentru ratificarea Acordului între Guvernul României şi Guvernul Republicii Singapore cu privire la serviciile aeriene, semnat la Sinagapore, la 31 mai 2018
În conformitate cu prevederile art.95  din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată spre dezbatere şi avizare în fond, cu proiectul de Lege pentru ratificarea Acordului între Guvernul României şi Guvernul Republicii Singapore cu privire la serviciile aeriene, semnat la Sinagapore, la 31 mai 2018, transmis cu adresa nr. PLx.402/2019  din 1 octombrie 2019, înregistrat cu nr.4c-4/127/2019 din 1 octombrie 2019.
Proiectul face parte din categoria legilor ordinare, iar prima Cameră sesizată este Camera Deputaţilor.
  Consiliul Legislativ a avizat favorabil actul normativ prin avizul nr. 816/19.09.2019.  

  Comisia pentru politică externă a avizat favorabil actul normativ, cu unanimitate de voturi, în şedinţa din data de 15 octombrie 2019, prin avizul nr. 4c-16/28/2019.
Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat proiectul de lege în şedinţa din 15 octombrie 2019.
La lucrările comisiei au fost prezenţi  deputaţii conform listei de prezenţă.
    Proiectul de lege are ca obiect de reglementare ratificarea Acordului între Guvernul României şi Guvernul Republicii Singapore cu privire la serviciile aeriene, semnat la Singapore, la 31 mai 2018. Acordul conţine clauze referitoare la desemnarea şi autorizarea operatorilor aerieni, revocarea şi suspendarea autorizaţiilor de operare, siguranţa şi securitatea aviaţiei civile, transmiterea programelor de operare, aprobarea tarifelor, soluţionarea diferendelor, fiind compatibil cu legislaţia europeană în materie de transport aerian. De asemenea, este liberalizat accesul companiilor aeriene desemnate pe rutele dintre şi dincolo de teritoriile celor două părţi contractante.

     La dezbaterile comisiei au participat, în calitate de invitaţi, reprezentanți ai Ministerului Transporturilor.
În urma dezbaterilor şi a opiniilor exprimate, membrii Comisiei pentru transporturi şi infrastructură au hotărât, cu unanimitate de voturi,adoptarea  actului normativ.
PREŞEDINTE,                                      SECRETAR,

                   Lucian Nicolae Bode                                       Marius Bodea

